Նիկոլայ Ռիբակով

Ռիբակով Նիկոլայ Խիսանֆովիչ (), ռուս դերասան, ռուսական գավառական թատրոնի բարեփոխողներից։ Առաջին անգամ ելույթ է ունեցել 1826 թվականին, Կուրսկի թատրոնում։

Գործունեություն 
1833-1841 թվականներին աշխատել է Լ․ Յու․ Մլոտկովսկու թատերախմբում, ապա Ռուսաստանի հարավի, Պովոլժիեի և այլ թատրոններում։ Ռիբակովի ստեղծագործության վրա մեծ ազդեցություն են ունեցել Պ․ Ս․ Մոչալովը, Մ․ Ս․ Շչեպկինը։

Ռիբակովն ավելի շատ խաղացել է մելոդրամներում։ Վաղ դերերից լավագույնը Համլետն է (Շեքսպիրի «Համլետ»)։ Հետագայում հանդես է եկել հիմնականում ռուսական խաղացանկով։ Եղել է Նեսչաստլիվցևի (Ա․ Օստրովսկու «Անտառ») դերի փառաբանված կատարողը։ Այլ դերերից են՝ Կուրոսլեպով (Ա․ Օստրովսկու «Ջերմ սիրտ»), Սկոտինին (Ֆոնվիզինի «Տհասը»), Սկոլոզուբ (Գրիբոյեդովի «Խելքից պատուհաս»)։ Ռիբակովը հետևողականորեն արտահայտել է դեմոկրատական միտումները ռուսական թատրոնում։

Եղել է Պ․ Մ․ Սադովսկու, Ա․ Ե․ Մարտինովի, Պ․ Վ․ Վասիլևի և այլ նշանավոր դերասանների համախոհը։

Ռուս դերասաններ
20-րդ դարի դերասաններ
Թատրոնի դերասաններ